# Edward Arnold

Edward Arnold (Nova York, Nova York, 18 de febrer de 1890 − Encino, Califòrnia, 26 d'abril de 1956) nascut Gunther Edward Arnold Schneider, va ser un actor estatunidenc.

## Biografia

Interessat en la interpretació des de la seva joventut (va aparèixer per primera vegada en l'escena als 12 anys interpretant a Lorenzo en El mercader de Venècia), Arnold es va estrenar professionalment al teatre el 1907, coprotagonitzant al costat d'Ethel Barrymore Dream of a Summer Night. Va trobar treball com a extra en els Essanay Studios i World Studios, abans d'aconseguir el seu primer paper important el 1916 a The Misleading Lady. El 1919, va deixar el cinema per tornar al teatre, i no va fer més pel·lícules fins a 1932, quan va debutar en el cinema sonor amb Okay America!. El seu paper a la pel·lícula de 1935 Diamond Jim el va llançar a la fama. Va tornar a fer el seu paper de Diamond Jim Brady a la pel·lícula de 1940 Lillian Russell.
Arnold va treballar en unes 150 pel·lícules. Encara que va ser etiquetat de box office poison (verí de taquilla) el 1938 per una publicació especialitzada (va compartir aquesta dubtosa distinció amb Katharine Hepburn, entre d'altres), mai no li va faltar treball. Malgrat que gradualment va anar deixant els papers principals, va ser un actor tan sol·licitat que sovint treballava a dues pel·lícules alhora.
Va ser expert en la interpretació de dolents i de representants de l'autoritat. Es va fer famós pels seus papers a Come and Get It (1936), Sutter's Gold (1936), The Toast of New York (1937), You Can't Take It with You (1938), Mr. Smith Goes to Washington i The Devil and Daniel Webster (1941). Va ser el primer actor a encarnar el famós detectiu Nero Wolfe, creat per Rex Stout, protagonitzant Meet Nero Wolfe (1936), la pel·lícula basada en la primera novel·la de la sèrie. També va ser el detectiu cec Duncan Maclain a dues pel·lícules basades en les novel·les de Baynard Kendrick, Eyes in the Night (1942) i The Hidden Eye (1945). De 1947 a 1953, Arnold va protagonitzar el programa radiofònic de la ABC Mr. President. Entre les seves aparicions en televisió, pot esmentar-se l'estrena de Twelve Angry Men de Reginald Rose, el 1954.
Arnold va ser un dels actors preferits de Frank Capra, i va treballar amb ell a tres pel·lícules.
Va ser president del Screen Actors Guild des de 1940 a 1942. Des de la dècada dels quaranta, va donar suport a la política del Partit Republicà dels Estats Units, i se'l va esmentar com un possible candidat del partit a les eleccions per al Senat dels Estats Units. Posteriorment va adoptar una actitud rígida contra els presumptes comunistes de Hollywood, alhora que intentava protegir els actors davant el Comitè d'Activitats Antiamericanes. Va ser també cofundador de la fundació I Am An American (Sóc un americà).
Es va casar tres vegades: amb Harriet Marshall (1917-1927), amb la qual va tenir tres fills: Elizabeth, Jane i William (que va tenir una curta carrera amb el nom d'Edward Arnold, Jr.); amb Olive Emerson (1929-1948) i amb Cleo McLain (de 1951 fins a la mort d'Arnold). Va morir al seu domicili d'Encino, Califòrnia, a causa d'una hemorràgia cerebral, i va ser enterrat al cementiri San Fernando Mission.

## Filmografia
### Anys 1910

| 1916: Be My Best Man 1916: The Misleading Lady: Sidney Parker 1916: The White Alley 1916: The Primitive Strain 1916: Vultures of Society: Joseph Gripp 1916: The Despoiler 1916: I Will Repay 1916: The Last Adventure 1916: The Danger Line 1916: A Return to Youth and Trouble 1916: A Traitor to Art 1916: The Higher Destiny 1916: The Greater Obligation 1916: The Return of Eve: Seymour Purchwell 1916: Marooned 1916: The Heart of Virginia Keep 1916: His Moral Code 1916: Border Line | 1916: The Burning Band 1916: Wife in Sunshine 1917: The Extravagant Bride 1917: The Lighted Lamp 1917: The Sinful Marriage 1917: When the Man Speaks 1917: The Wide, Wrong Way 1917: The Magic Mirror 1917: Shifting Shadows 1917: The Vanishing Woman 1917: Desertion and Non-Support 1917: Ashes on the Hearthstone 1917: The Wifeless Husband 1917: Meddling with Marriage 1917: The Slacker's Heart: Frank Allen 1919: Phil-for-Short: Tom Wentworth 1919: A Broadway Saint: Mr. Frewen |

### Anys 1920

* 1920: The Cost: Hampden Scarborough
* 1924: He Who Gets Slapped: Extra

### Anys 1930

| 1932: Murder in the Pullman 1932: Free to Talk 1932: Okay, America!, de Tay Garnett: Duke Morgan 1932: Three on a Match: Ace 1932: Afraid to Talk: Jig Skelli 1932: Am a Fugitive from a Chain Gang: Lawyer 1932: Rasputin And The Empress: Dr. A. Remezov 1933: Whistling in the Dark: Jake Dillon 1933: The White Sister: Pare Saracinesca 1933: The Barbarian: Achmed Pasha 1933: Jennie Gerhardt: Sen. Brander 1933: The Life of Jimmy Dolan: Inspector 1933: Secret of the Blue Room: Comissionat Forster 1933: Her Bodyguard: Orson Bitzer 1933: I'm No Angel: Big Bill Barton 1933: Duck Soup: Politic 1933: Roman Scandals: Emperador Valerius 1934: Madame Spy: Schultz 1934: Unknown Blonde: Frank Rodie 1934: Sadie McKee:Jack Brennan 1934: Thirty Day Princess: Richard Gresham 1934: Hide-Out: Detectiu Tinent 'Mac' MacCarthy | 1934: Million Dollar Ransom: Vincent Shelton 1934: Wednesday's Child: Ray Phillips 1934: The President Vanishes: Secretari de guerra Wardell 1935: Biography of a Bachelor Girl: Mr. 'Feydie' Feydak 1935: Cardinal Richelieu: Lluís XIII 1935: The Glass Key: Paul Madvig 1935: Diamond Jim: Diamond Jim Brady 1935: Remember Last Night?: Danny Harrison 1935: Crime and Punishment: Insp. Porfiry 1936: Sutter's Gold: Johan (John) Sutter 1936: Meet Nero Wolfe: Nero Wolfe 1936: Come and Get It: Bernard 'Barney' Glasgow 1937: John Meade's Woman: John Meade 1937: Easy Living: J. B. Ball també The bull of Broad St. 1937: The Toast of New York: James 'Jim' Fisk Jr. 1937: Blossoms on Broadway: Ira Collins 1938: The Crowd Roars: Jim Cain, també James W. Carson 1938: You Can't Take It with You: Anthony P. Kirby 1939: Idiot’s Delight: Achille Weber 1939: Let Freedom Ring: Jim Knox 1939: Man about Town: Sir John Arlington 1939: Mr. Smith Goes to Washington: Jim Taylor |

### Anys 1940

| 1940: The Earl of Chicago: Quentin 'Doc' Ramsey 1940: Amb les mateixes armes (Slightly Honorable): Vincent Cushing 1940: Johnny Apollo: Robert 'Pop' Cain Sr. 1940: Lillian Russell: Diamond Jim Brady 1941: The Penalty: Martin 'Stuff' Nelson 1941: The Lady from Cheyenne: James 'Jim'Cork 1941: L'home del carrer (Meet John Doe): D. B. Norton 1941: Nothing But the Truth: T.R. Ralston 1941: That Money Can Buy / The Devil and Daniel Webster: Daniel Webster 1941: Unholy Partners: Merrill Lambert 1941: Design for Scandal: Judson M. 'J.M.' / 'Judsy' Blair 1942: Inflation: The Devil 1942: Johnny Eager: John Benson Farrell 1942: The War Against Mrs. Hadley: Elliott Fulton 1942: Eyes in the Night: Capità Duncan Maclain 1943: The Youngest Profession: Burton V. Lyons 1944: Standing Room Only: T. J. Todd / Todd 'the butler 1944: Janie: Charles Conway 1944: Kismet: Mansur - el gran visir 1944: Mrs. Parkington: Amory Stilham | 1945: Main Street After Dark: Tinent Lorrgan 1945: The Hidden Eye: Capità Duncan Maclain 1945: Week-End at the Waldorf: Martin X. Edley 1946: Ziegfeld Follies: Lawyer 1946: Janie Gets Married: Charles Conway 1946: Three Wise Fools: Theodore Findley 1946: No Leave, No Love: Hobart Canford 'Popsie' Stiles 1947: The Mighty McGurk: Mike Glenson 1947: My Brother Talks to Horses: Mr. Bledsoe 1947: Dear Ruth: Judge Wilkins 1947: The Hucksters: Dave Lash 1948: Three Daring Daughters: Robert Nelson 1948: Big City: Jutge Martin O. Abercrombie 1948: Wallflower: Andrew J. Linnett 1948: Command Decision de Sam Wood: Congresista Arthur Malcolm 1949: John Loves Mary: Sen. James McKinley 1949: Take Me Out to the Ball Game de Busby Berkeley: Joe Lorgan 1949: Big Jack: Mayor Mahoney 1949: Dear Wife: Judge Wilkins |

### Anys 1950

* 1950: The Yellow Cab Man: Martin Creavy
* 1950: Annie Get Your Gun: Pawnee Bill
* 1950: The Skipper Surprised His Wife: Adm. Homer Thorndyke
* 1951: Dear Brat: Sen. Wilkins
* 1952: Belles on Their Toes de Henry Levin: Sam Harper
* 1953: City That Never Sleeps: Penrod Biddel
* 1953: Man of Conflict: J.R. Compton
* 1954: Living It Up: The Mayor
* 1956: The Houston Story: Paul Atlas
* 1956: La filla de l'ambaixador (The Ambassador's Daughter): Ambaixador William Fisk
* 1956: Miami Expose: Oliver Tubbs
* 1956: Strange Stories (sèrie TV): Host (1956)

## Referències

* ↑ Le Vrai Nom des stars de Michel Bracquart - M.A. Editions - 1989 - ISBN 2-86676-463-3